Հենրի Կրեսվիկ Ռոուլինսոն

Հենրի Կրեսվիկ Ռոուլինսոն (), անգլիացի դիվանագետ և արևելագետ, ասորագիտության հիմնադիրներից։ 1827—1839 թվականներին բրիտանական արևելահնդկական ընկերության ծառայության սպա Հնդկաստանում, ապա՝ Իրանում։ Մասնակցել է Իրանի շահական զորագնդերի վերակազմավորմանը։

1840 թվականից Անգլիայի կառավարության հատուկ ներկայացուցիչն էր Ղանդահարում, 1844—1849 թվականներին հյուպատոս Բաղդադում, 1855 թվականին նշանակվել է Արևելա-հնդկական ընկերության տնօրեն, 1859 թվականին՝ Իրանում Անգլիայի արտակարգ լիազոր ներկայացուցիչ, 1868 թվականից՝ հյուպատոս Հնդկաստանում։ 1835—1847 թվականներին ընդօրինակել, ապա ընթերցել է Դարեհ I-ի Բեհիսթունյան արձանագրությունը։ Մեծ դեր է կատարել հին պարսկական և բաբելաասորական սեպագիր արձանագրությունների վերծանման գործում։ Կազմակերպել է Միջագետքի քաղաքների հնագիտական պեղումներ։ 1871—1872 թվականներին և 1874—1875 թվականներին եղել է անգլիայի աշխարհագրական թագավորական ընկերության, 1878—1881 թվականներին՝ Ասիական թագավորական ընկերության նախագահ։

Ծանոթագրություններ 

Անգլիացի դիվանագետներ
Դիվանագետներ այբբենական կարգով
Անգլիացի արևելագետներ
19-րդ դարի թարգմանիչներ
Անգլիայի քաղաքական գործիչներ
Անգլիացի լեզվաբաններ
Անգլիացի հնագետներ
Պրուսիայի գիտությունների ակադեմիայի անդամներ
19-րդ դարի անգլիացի գրողներ
Անգլիացի մարդաբաններ
Հունգարիայի գիտությունների ակադեմիայի անդամներ
Բաղնիքի շքանշանի Մեծ Խաչի ասպետներ